জাহাঙ্গীরনগর বিশ্ববিদ্যালয়: ৯ আগষ্ট, ২০১১ জাহাঙ্গীরনগর বিশ্ববিদ্যালয়ের ইতিহাস বিভাগের ৩৫তম ব্যাচের মেধাবী ছাত্রী মারজিয়া জান্নাত সুমীর আত্মহত্যা আলোড়ন তুলে দেশ জুড়ে। জাহানারা ইমাম হলের ৩২৩ নম্বর কক্ষে গলায় ওড়না পেঁচিয়ে আত্মহত্যা করেন সুমি। স্নাতকে প্রথম শ্রেনীতে প্রথম হওয়া সুমি ২ আগস্ট তাঁর স্নাতকোত্তর পরীক্ষা শেষ হলেও তিনি হলে অবস্থান করছিলেন। বিশ্ববিদ্যালয় সূত্রে জানা যায় , উদ্ভিদবিজ্ঞান বিভাগের মনিরুজ্জামান শিকদার সুমনের সঙ্গে তাঁর দীর্ঘ এক বছরের প্রেমের সম্পর্ক ছিল। সুমি তাঁদের বলেছিলেন, স্নাতকোত্তর পরীক্ষা শেষ হওয়ার পর তাঁরা বিয়ে করবেন। এরপর তাঁদের মধ্যে ফোনে কথা হতো। মাস দুয়েক আগে সুমির আগের বিয়ে এবং স্বামী তাঁকে ডিভোর্স দিয়েছেন এমন তথ্য পাওয়ার পর থেকে সুমির বিষয়ে আর আগ্রহ দেখাননি তিনি। সুমির মৃত্যুর পর জানা যায়, ছাত্রাবস্থায়ও সুমন সহপাঠীর সঙ্গে চার বছরের সম্পর্ককে অস্বীকার করেন। চরিত্রহীন আখ্যা দিয়ে সুমনের বিচারের দাবিতে জাহাঙ্গীরনগর ক্যাম্পাস হয়েছিল উত্তাল। ৩১ জানুয়ারি জাহাঙ্গীরনগর বিশ্ববিদ্যালয়ের ইংরেজী বিভাগের মেধাবী ছাত্র মুরাদের মৃত্যুও উল্লেখযোগ্য। হতাশা বা টেনশন যাই হোক, কখনো সিগারেট হাতে নেয় নি। মন খারাপের মূহুর্তে চলে যেত হলের ছাদে। সবসময়ের প্রিয় সঙ্গী গিটার নিয়ে গাইত জেমসের এপিটাফ গানটা। ‘ আর মনে রেখো কেবল একজন ছিল,যে ভালোবাসত শুধু তোমাদের।’ মৃত্যুর আগের দিন বুক ফুলিয়ে বলেছিল আইবিএর এমবিএ- তে চান্স সে পাবেই। এক্সিম ব্যাংকের পরীক্ষাও দারুন হয়েছে তার। বলা নেই, কওয়া নেই ছাদ থেকে লাফিয়ে পড়ে আত্মহত্যা করল মেধাবী মুরাদ। হলের ছাদের ট্যাংকি থেকে লাফিয়ে পড়ার সময় পাম গাছে লেগে উল্টে গিয়েছিল আর মাথাটা ইটের রাস্তায় পড়ে বীভৎস ভাবে থেতলে গিয়েছিল। আত্মহত্যার মোটিফ জানা যায়নি। প্রেমিক পদার্থ বিজ্ঞান বিভাগের সাবেক ছাত্র সাখাওয়াত হোসেনের সঙ্গে দীর্ঘদিন একসঙ্গে বসবাসের পর হঠাৎ অভিমানে আত্মহত্যা করেন বিতার্কিক ও অর্থনীতি বিভাগের ছাত্রী ফারহা নাজ রুহী। সাভারের ব্যাংক কলোনীর সাখাওয়াতের বাসা থেকে উদ্ধার করা হয় রুহীর লাশ। রহস্য ঘনীভূত হয়, যখন বাবা ফেনী সরকারি কলেজের সহকারী অধ্যাপক আবদুল কাদের এজাহারে উল্লেখ করেন, রুহীকে পরিকল্পিতভাবে খুন করা হয়েছে। ২৫ শে জুলাই, ২০১০ সেশনজটে অতিষ্ঠ হয়ে আত্মহত্যা করেন প্রানীবিদ্য বিভাগের ছাত্র সোহান। তার লাশ মিলে টেকনাফের নাফ নদীর শাহপুরী দ্বীপে । বন্ধুদের কাছে বেড়াতে যাবার নাম করে আর ফিরে আসেন নি তিনি। সালাম বরকত হলের সোহানের কক্ষ থেকে তার নিজ হাতে লেখা একটি চিরকুট উদ্ধার করা হয়েছে। তাতে তিনি তার মৃত্যুর জন্য বিভাগের সেশনজটকে দায়ী করেন। এছাড়াও তার জন্মদিন ২৫ জুলাইকে মৃত্যু দিন হিসেবে লিখে গেছেন। এর আগে ২০১০ সালে প্রেমঘটিত কারণে আত্মহত্যার পথ বেছে নেন নওয়াব ফয়জুন্নেছা হলের আবাসিক ও অর্থনীতি বিভাগের ছাত্রী ফারহানা রাহী।